**21.09.2022**

**E-pasta nosaukums**

Par skrīninga aptveres maksājumu aprēķina un izmaksas kārtību

**E-pasta teksts**

Nacionālais veselības dienests (turpmāk tekstā – Dienests) informē, ka ir izstrādāta atsaucības maksājuma aprēķina kārtība par zarnu vēža skrīninga un prostatas vēža skrīninga  sasniegto aptveri praksē reģistrēto mērķa grupas pacientu vidū, ko nosūtam šīs vēstules pielikumā.

Kārtība paredz, ka maksājums par zarnu vēža skrīninga un prostatas vēža skrīninga sasniegto aptveri tiks aprēķināts un izmaksāts vienu reizi gadā, ja praksē reģistrēti vismaz 20 mērķa grupas pacienti.

Aptveres maksājums par zarnu vēža skrīninga sasniegto atsaucību sastāda 10 EUR par katru veikto izmeklējumu noteiktajā periodā, ja atsaucības rādītājs ir 20% - 40% vai 20 EUR par katru veikto izmeklējumu ja atsaucība ir 41% un vairāk.

Attiecīgi maksājums par prostatas vēža skrīninga sasniegto atsaucību sastāda 10 EUR par katru veikto izmeklējumu noteiktajā periodā, ja atsaucības rādītājs ir 60% - 70% vai 20 EUR par katru veikto izmeklējumu ja atsaucība ir 71% un vairāk.

Uz doto brīdi, Dienests veic zarnu vēža skrīninga atsaucības maksājuma aprēķinu par veiktajiem izmeklējumiem periodā 01.01.2022-30.06.2022 un prostatas vēža skrīninga atsaucības maksājuma aprēķinu par veiktajiem izmeklējumiem periodā 01.07.2021-30.06.2022.

Ar skrīninga aptveres maksājumu aprēķina un izmaksas kārtību ir iespējams iepazīties arī Dienesta tīmekļa vietnē <https://www.vmnvd.gov.lv/lv/primaras-veselibas-aprupes-pakalpojumu-liguma-paraugs-0>

